Na temelju članka 67. Zakona o komunalnom gospodarstvu (“Narodne novine” broj 68/18.), i članka 30. Statuta Općine Berek (Službeni glasnik , br. 01/18.) Općinsko vijeće Općine Berek na sjednici održanoj 18. prosinca 2018. godine donijelo je

**P R O G R A M**

**gradnje objekata i uređaja komunalne**

**infrastrukture na području Općine Berek za 2019. godinu**

**I.**

Programom gradnje objekata i uređaja komunalne infrastrukture na području Općine Berek za 2019. godinu (u daljnjem tekstu: Program) utvrđuje se građenje objekata i uređaja komunalne infrastrukture na području Općine Berek i to:

* Izgradnja/modernizacija/rekonstrukcija lokalnih cesta
* Izgradnja drugih građevina , uređaja i predmeta javne namjene lokalnog značaja: vodovod, kanalizacija i izgradnja kulturnog centra

Izvor financiranja: drugi izvori utvrđenih posebnim zakonima (državni proračun, sufinanciranjem od strane drugih javnih tijela, EU fondova i sl.),

 Program sadrži:

* opis poslova s procjenom troškova za gradnju pojedinih objekata i uređaja te za nabavu opreme,
* iskaz financijskih sredstava potrebnih za ostvarivanje Programa s naznakom izvora financiranja po djelatnostima.

**II.**

Program se temelji na razvojnoj politici, ukazanim potrebama za izgradnjom određenih objekata i uređaja komunalne infrastrukture po pojedinim lokacijama i raspoloživim financijskim sredstvima.

1. **Izgradnja /modernizacija/rekonstrukcija lokalne ceste**

**III.**

**Naziv investicije**: Nerazvrstana cesta Ruškovac – Stara Plošćica

**Namjena građevine**: prometna površina za mješoviti promet po bilo kojoj osnovi i koja je pristupačna većem broju korisnika

**Opis investicije:**

* asfaltiranje prometne površine
* uređenje obostranih bankina
* uređenje postojećih cestovnih jaraka
* izgradnja cestovnih jaraka gdje je to potrebno
* iskop kofera i proširenje postojeće prometne površine
* zamjena nosivog sloja na mjestima mrežnih pukotina i ulegnuća

**Veličina , površina građevine i opis smještaja :**

- duljina zahvata 3.747,30 m

- širina zahvata se ograničava na područje granica predmetnih čestica

- obostrana bankina širine 1,00 m

- asfaltirani kolnik širine 4,00 m

- prosječna visina zahvata je 50 cm na mjestima zamjene nosivog sloja i proširenja kolničke konstrukcije

- zahvat se izvodi na kat čest. br. 989, 990, 991 k.o. Ruškovac

**Vrijednost investicije: 5.200.000,00 kn**

1. **Izgradnja drugih građevina , uređaja i predmeta javne namjene lokalnog značaja: vodovod**

**IV.**

**Naziv investicije**: Vodovod u naselju Šimljanica

**Namjena građevine**: vodoopskrbni sustav

**Opis investicije:**

* predmetni distributivni cjevovod spaja se na distributivni cjevovod u naselju Krivanja
* cjevovod ide desnom stranom poljskog puta gledano u smjeru rasta stacionaže
* trasa cjevovoda predviđena je u cestovnom pojasu
* vodovodne cijevi se polažu u rov širine 0,6 m
* minimalna dubina ukopavanja 1,20 m od tjemena cijevi do površine
* nadzemni hidranti se postavljaju prema zakonskoj regulative
* postavljanje precrpne stanice

**Veličina , površina građevine i opis smještaja :**

* duljina cjevovoda je 725 metara i ide kroz naselje Šimljanice
* glavni pravac građevine Niz N1 (glavni pravac) stac 0+000-4+614,17

Niz N2 stac. 0+000-1+111.13

**Vrijednost investicije: 800.000,00 kn**

1. **Izgradnja drugih građevina , uređaja i predmeta javne namjene lokalnog značaja: kanalizacija Berek**

**V.**

**Naziv investicije** : Sanitarno fekalna kanalizacija u naselju Berek

**Namjena građevine**: kanalizacija Berek

**Opis investicije:**

* izgradnja sanitarno fekalne kanalizacije sa dvije prepumpne stanice , sukladno glavnom projektu br.T.D.122/17 izgrađenom od strane B projekt d.o.o. , Bjelovar, Franjevačka 19

**Veličina , površina građevine i opis smještaja :**

* trasa je duljine cca 5.300,00 m
* zahvat se izvodi na kat.čest.1404, 1427, 1389/2, 1421/1, 1422, 956/6, 377/3, 1449, 80 k.o. Berek, naselje Berek
* trasa izgradnje sanitarno fekalne kanalizacije bit će izvedena u pojasu lokalnih prometnica, prema važećoj prostorno-planskoj dokumentaciji, projektnom zadatku i glavnom projektu

**Vrijednost investicije: 9.900.000,00 kn**

1. **Izgradnja drugih građevina , uređaja i predmeta javne namjene lokalnog značaja: kulturni centar Berek**

**VI.**

**Naziv investicije :** Kulturni centar Berek

**Namjena građevine**: održavanje kulturnih, umjetničkih i obrazovnih manifestacija i aktivnosti

**Opis investicije:**

* Građenje objekta i opremanje objekta sadrži:
* Građevinske radove
* Vodovodne i kanalizacijske radove
* Elektroinstalacijske radove
* Strojarske instalacije
* Opremanje objekata

**Veličina , površina građevine i opis smještaja :**

* Površina objekta 868,53 m2
* Zahvat se izvodi na kat. čest. 267/3 k.o. Berek
* Naselje Berek

**Vrijednost investicije: 6.000.000,00 kn**

**REKAPITULACIJA**

**VII.**

|  |  |
| --- | --- |
| Vrsta komunalne infrastrukture: | Vrijednost(kuna) |
| Izgradnja /modernizacija/rekonstrukcija lokalne ceste  | 5.200.000,00 |
| Izgradnja drugih građevina , uređaja i predmeta javne namjene lokalnog značaja: vodovod | 800,000,00 |
| Izgradnja drugih građevina , uređaja i predmeta javne namjene lokalnog značaja: kanalizacija Berek | 9.900.000,00 |
| Izgradnja drugih građevina , uređaja i predmeta javne namjene lokalnog značaja: kulturni centar Berek | 6.000.000,00 |
| SVEUKUPNO: | 21.900.000,00 |

**VII.**

 Konačna vrijednost svakog pojedinog objekta utvrdit će se na temelju stvarnih i ukupnih troškova koji sadrže, ovisno o uvjetima, rješavanje imovinskih odnosa, projektiranje, nadzor, izvođenje radova i ostale prateće troškove.

**VIII.**

Ukoliko se tijekom realizacije Programa opravdano pojavi potreba za gradnjom objekata koji nisu predviđeni Programom, o njihovoj realizaciji posebnu odluku donosit će Općinsko vijeće Općine Berek na prijedlog općinskog načelnika.

**XI.**

Općinski načelnik dužan je do kraja ožujka 2020. godine podnijeti Općinskom vijeću Općine Berek izvješće o izvršenju ovog Programa za 2019. godinu.

**XII.**

Ovaj Program objavit će se u Službenom glasniku Općine Berek, a stupa na snagu 1. siječnja 2019. godine.

BJELOVARSKO-BILGORSKA ŽUPANIJA

**OPĆINA BEREK**

**OPĆINSKO VIJEĆE**

Klasa: 400-08/18-01/21

Urbroj: 2123/03-01-18-1

Berek, 18. prosinca 2018. godine

 PREDSJEDNIK:

 Tomislav Šunjić, dipl.ing.građ